***Csongrád Város Polgármesterétől***

**Száma**: Szo/914-17/2021.

**Témafelelős: S**ebők Borbála

**ELŐTERJESZTÉS**

**Csongrád Városi Önkormányzat Képviselő- testülete**

**2021. augusztus 26-i ülésére**

**Tárgy:** Javaslat a Csongrádi Kábítószerügyi Egyeztető Fórum megalakítására

Tisztelt Képviselő- testület!

A kábítószer fogyasztás – mint szociális és gazdasági alapokon létrejövő probléma – negatív hatásai az ifjúságra, és a társadalom egészére sokrétűek. Elkerülése, illetve csökkentése komplex, a társadalom széles rétegeit mobilizáló, összehangolt erőfeszítést igényel.

Az Emberi Erőforrások Minisztériuma támogatási lehetőséget biztosít a Kábítószerügyi Egyeztető Fórumok (a továbbiakban: KEF) koordinatív tevékenységeinek megvalósítására, mely folyamatban 2020-tól a megyei önkormányzatok is szerepet vállaltak. Ennek keretében a Csongrád-Csanád Megyei Önkormányzat támogatást nyert és együttműködési lehetőséget ajánlott a megye területén működő KEF-ek számára. A Megyei Önkormányzat célja további KEF szervezetek elindításának támogatása, ezért kezdeményezte Csongrád városában is Fórum létrehozását.

A KEF megalakulásának célja az alábbiak elérése:

* a helyi erőforrások mozgósítása, a helyi szereplők tevékenységének összehangolása, javaslattétel, ajánlások megfogalmazása az esetleges párhuzamosságok elkerülése érdekében;
* szakmai ajánlóként koordinálja és elősegíti az országos, illetve a nemzetközi pályázatokon való helyi részvételt, és egyik legfontosabb tevékenységeként helyi stratégiát dolgoz ki a kábítószer- probléma kezelésére;
* koordinálja és monitorozza a stratégia helyi szintű megvalósulását, párbeszédet kezdeményez, elősegíti a kábítószerügyben érdekelt és felelősséget viselő felek közötti kommunikációt;
* feltárja és értelmezi a helyi sajátosságokat és szükségleteket.

A KEF létrehozása a települési önkormányzat feladata, mely a későbbiekben javaslattevő testületként funkcionál. A probléma visszaszorítása érdekében a Fórum elkészíti a város Drogstratégiáját, rövid, közép- és hosszútávú célkitűzéseket fogalmaz meg, hogy a feladatok megvalósítása tervezhető legyen.

A KEF helyi szervezetét az alábbi tagszervezetek delegáltjai alkotják:

1. Dr. Szarka Ödön Egyesített Egészségügyi Intézmény
2. Piroskavárosi Szociális Család- és Gyermekjóléti Intézmény Család és Gyermekjóléti Szolgálat
3. Csongrádi Rendőrkapitányság
4. Esély Szociális Alapellátási Központ Szenvedélybetegek Közösségi Alapellátása
5. HSZC Csongrádi Sághy Mihály Technikum, Szakképző Iskola és Kollégium
6. Csongrádi Batsányi János Gimnázium és Kollégium
7. Diána Fegyvertechnikai Technikum és Kollégium
8. Alföldi ASzC Bársony István Mezőgazdasági Technikum, Szakképző Iskola és Kollégium
9. Csongrád és Térsége Széchenyi István Általános Iskola, alapfokú Művészeti iskola és Kollégium
10. Csongrád-Csanád Megyei Kormányhivatal Csongrádi Járási Hivatal
11. Országos Gyermekvédelmi Szakszolgálat Csongrád-Csanád Megyei Területi Gyermekvédelmi Szakszolgálat
12. Csongrád Városi Önkormányzat
13. Csongrád Városi Diákönkormányzat
14. Csongrád Város Roma Nemzetiségi Önkormányzata

A fentiek alapján kérem a Tisztelt Képviselő- testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete a „Javaslat a Csongrádi Kábítószerügyi Egyeztető Fórum megalakítására.” című előterjesztést megtárgyalta, és az alábbi döntést hozta:

A Képviselő- testület egyetért a Csongrádi Kábítószerügyi Egyeztető Fórum létrehozásával, és felhatalmazza a polgármestert a szervezet megalakítása és működése érdekében szükséges intézkedések megtételére.

Felelős: Bedő Tamás polgármester

Határidő: Azonnal

Csongrád, 2021. augusztus 11.

Bedő Tamás

polgármester

Erről értesítést kap:

1. Csongrád Város Polgármestere
2. Szociális és Lakásügyi Iroda
3. A Képviselő-testület tagjai
4. Irattár